O‘zbekistonga yana 5 mln doza vaksina olib kelinadi

O‘zbekistonga 20−25-iyul kunlari ZF-UZ-VAC 2001 vaksinasidan qo‘shimcha 4 mln doza olib kelish ko‘zda tutilgan, deya xabar bermoqda deputat Doniyor G‘aniyev Sog‘liqni saqlash vazirligiga tayanib.

Qayd etilishicha, avgust oyida “Sputnik V” vaksinasidan 160 ming doza hamda avgust–sentabr oylarida COVAX dasturi doirasida yana 660 ming doza (AstraZeneca yoki Moderna) vaksinalari olib kelinishi kutilmoqda.
Ma’lumot uchun, 5-iyul holatiga ko‘ra jami vaksina zaxirasi 7 million 440 ming dozani tashkil qilmoqda.
Eslatib o‘tamiz, O‘zbekistonga avgust oyida Pfizer, Moderna yoki JSST tasdiqlagan boshqa vaksina kelishi kutilayotgani haqida xabar berilgandi.